cyanic-selkie/wikianc huggingface dataset:
Ջոյս Էյկեն
Կյանք և աշխատանք
Էյկենը իր թե՛ բակալավրի և թե՛ մագիստոսի աստիճանը ստացել է Ֆրեզնոյի Կալիֆոռնիական պետական համալսարանում ։ 1973 թվականին Էյկենը սկսել է ֆեմինիստական արվեստ դասավանդել նույն համալսարանում, ստանձնելով գործընկերոջ՝ նկարիչ Ջուդի Չիկագոյի գործը, որը դասընթացը սկսել էր 1970 թվականին ։ Դասավանդել է մինչև իր թոշակի անցնելը՝ 1992 թվականը ։ 1974 թվականին նրա ուսանողները Ֆրեզնոյում հիմնադրեցին «Gallery 25» անվամբ այլընտրանքային պատկերասրահը կանանց համար ։ Պատկերասրահը Էյկենի դասընթացի հետ մեկտեղ, օգնեց Ֆրեզնոն դարձնելու ֆեմինիստական արվեստի կենտրոն և շարունակում է մնալ Միացյալ Նահանգների ամենաերկար գործող պատկերասրահներից մեկը ։ 1978 թվականին էյկենը ընտրվում է «Կանանց արվեստի կոալիցիայի» նախագահ և իր պաշտոնավարման ընթացքում մեկ տարով տեղափոխվում Վաշինգտոն։ Կազմակերպությունը ակտիվորեն պաշտպանում էր կին արվեստագետների իրավունքները։  Նրա ծավալած գործունեությունը կոալիցիայում բերեց նրան, որ «Ms.» ամսագիրը նրան ներառի իր 80-ականների 80 կանանց ցանկում ։ 1986 թվականին նա Ֆրեզնոյի արվեստի և գիտության մետրոպոլիտեն թանգարանում կազմակերպեց մեկ տարի տևողությամբ ցուցահանդես՝ նվիրված Կալիֆոռնիայի 1945-1965 թվականներին ստեղծագործած կին նկարիչներին։ Ցուցահանդեսը իր տեսակի մեջ առաջինն էր Միացյալ Նահանգներում։ 2004 թվականին նա Ֆրեզնոյի արվեստի թանգարանին առընթեր գործող կազմակերպության՝ «100-ի խորհրդի» համանախագահն էր, որը յուրաքանչյուր տարի մեկ նկարչուհու համար ցուցահանդես էր կազմակերպում ։ Նույն 2004-ին նա ընտրվեց նաև Ֆրեզնոյի քաղաքային խորհրդի արվեստի բաժնի նախագահ before retiring in 2010. ։
Ցուցահանդեսներ
Էյկենի մի շարք ցուցահանդեսներից են
Հրատարակված գործեր
Ջին Ռեյ Լորիի հետ համահեղինակած գրքեր
Արտաքին հղումներ
Կատեգորիա:Ամերիկացի ֆեմինիստներ Կատեգորիա:Ամերիկացի ֆեմինիստ գրողներ Կատեգորիա:Ֆեմինիստ արվեստագետներ Կատեգորիա:Ֆեմինիստ գրողներ
Վիկտոր Պաշուտին
Ծանոթագրություններ
Կատեգորիա:Ռուս գիտնականներ Կատեգորիա:Սանկտ Պետերբուրգ քաղաքում մահացածներ Կատեգորիա:Ռուս բժիշկներ Կատեգորիա:Ռուս ֆիզիոլոգներ Կատեգորիա:Բժշկական գիտությունների դոկտորներ
Եթեր
Եթեր — օդի վերին շերտերը), հասկացություն, որով արտահայտել են զգայական ընկալմանը անմատչելի, անկշիռ նյութի մասին պատկերացումները։
Եթերը փիլիսոփայության մեջ
Փիլիսոփայության մեջ եթերը հաճախ համարվել է ինքնուրույն հիմնատարր կամ մյուս հիմնատարրերի (հուր, ջուր, օդ) բաղկացուցիչ մաս։ Ըստ հունական դիցաբանության եթերը օդի ամենավերին՝ զուլալ և թափանցիկ շերտն է՝ աստվածների բնակատեղին։
Եթերը ֆիզիկայում
Ֆիզիկայում եթերը (տիեզերական եթեր կամ լուսային եթեր անվամբ) պատկերացվել է ամբողջ տիեզերքն ու նյութի մասնիկների միջև եղած տարածությունը լցնող ամենաթափանց միջավայր, որին տարբեր ժամանակներում վերագրել են տարբեր հատկություններ․ Մասնավորապես, էլեկտրամագնիսական ալիքների տեսության զարգացման շրջանում եթերը համարվել է էլեկտրամագնիսական փոխազդեցությունների ու դրանց (օրինակ՝ լույսի) տարածման անհրաժեշտ միջավայրը։ Հետագայում, սակայն, պարզվեց, որ այդ պատկերացումն անհիմն է․ դրանով անկարելի էր բացատրել լուսային ալիքների լայնականությունը (այս դեպքում եթերը պետք է ունենար բացարձակ պինդ մարմնի հատկություններ) և երկնային մարմինների շարժմանը եթերի ցույց տված դիմադրության բացակայությունը։ Եվ, վերջապես, եթերի գոյության ապացուցման բոլոր փորձերն (օրինակ ՝ Մայքելսոնի փորձը) ապարդյուն էին։
Արդի ֆիզիկայում եթերը երբեմն նույնացվում է ձգողության դաշտին (հարաբերականության ընդհանուր տեսությունում) և ֆիզիկական վակուումին (դաշտի քվանտային տեսությունում)։
Կատեգորիա:Ֆիզիկայի պատմություն Կատեգորիա:Փիլիսոփայություն Կատեգորիա:Փիլիսոփայական հասկացություններ Կատեգորիա:Հին հունական գրականություն
Պելե: Լեգենդի ծնունդը (ֆիլմ)
«Պելե․ լեգենդի ծնունդը» (Pelé: Birth of a Legend), ամերիկյան կենսագրական ֆիլմ՝ նկարահանված 2016 թվականին, որը հիմնված է բրազիլացի հայտնի ֆուտբոլիստ Պելեի կյանքի և կարիերայի վրա։
Սյուժե
Ֆիլմի սյուժեն ընդգրկում է ապագա լեգենդի մանկությունը, ընդհուպ մինչև Շվեդիայում տեղի ունեցած Ֆուտբոլի աշխարհի առաջնությունում տարած հաղթանակը, երբ Պելեն տասնյոթ տարեկան էր։ Էդսոն Արանտիս դու Նասիմենտուի ճակատագիրը միշտ չէր, որ բարեհաճ էր իր նկատմամբ։ Նրա հայրը խաղացողների շրջանում հուսալի հարձակվող էր, սակայն, վնասվածք ստանալու պատճառով չի կարողանում հասնել նշանակալի հաջողությունների։ Ընտանիքը հարուստ չէր։ Չնայած այդ հանգամանքին, ծնողները շատ էին սիրում իրենց երեխաներին և ձգտում էին անել առավելագույնը, որպեսզի օգնեն նրանց դուրս գալ մարդկանց մեջ։
Նկարահանումներ
Ֆիլմի հիմնական նկարահանումները սկսվել են 2013 թվականի սեպտեմբերի 30-ին Ռիո դե Ժանեյրոյում ։ Սկզբնապես որոշվել էր ֆիլմի պրեմիերան հարմարեցնել 2014 թվականի Ֆուտբոլի աշխարհի առաջնության, բայց 2014 թվականի փետրվարի 9-ին հայտարարվեց, որ ֆիլմը չի ցուցադրվի 2014 թվականի Ֆուտբոլի աշխարհի առաջնության ժամանակ, քանի որ այն գտնվուն էր հետարտադրության մեջ և կատարվում էին լրացուցիչ նկարահանումներ ։
Արտաքին հղումներ
Կատեգորիա:2014 ֆիլմեր Կատեգորիա:Անգլերեն ֆիլմեր Կատեգորիա:Պորտուգալերեն ֆիլմեր Կատեգորիա:Կենսագրական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ֆիլմեր ֆուտբոլի մասին Կատեգորիա:Ամերիկյան ֆիլմեր Կատեգորիա:2016 ֆիլմեր Կատեգորիա:Imagine Entertainment ֆիլմեր
Օլադա
Օլադա, Օլդա, Օլոդա, հանքային աղբյուր Հայկական լեռնաշխարհում, Ախալքալաք քաղաքից 25 կմ հարավ-արևմուտք, Մուրագվալ գյուղից 5-6 կմ հեռավորությամբ, Խոզապին լճից հյուսիս, Կոտ գետի աջ ափին։ Սառը և աղի ջրի ավազան է։ Հիշատակում է Ե. Լալայանը «Ջավախք»–ում («Ազգագրական հանդես», գիրք Ա, 1895 թ, էջ 136)։ Կովկասի 5–, 10-վերստանոց քարտեզներում՝ Օլողա ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հանքային աղբյուրներ Կատեգորիա:Հայկական լեռնաշխարհ
Դանիելա Պեշտովա
Դանիելա Պեշտովա (Daniela Peštová, ), չեխ մոդել։ Նրան հայտնաբերել է Madison Modeling Agency–ի տնօրենը։ Պեշտովան ցանկանում էր սովորել քոլեջում, սակայն մոդելային մրցույթին մասնակցելուց և հաղթելուց հետո նա մեկնում է Փարիզ և ստորագրում պայմանագիր Madison–ի հետ, որից հետո մեկնում է Նյու Յորք, որտեղ էլ սկսվում է նրա մոդելային գործունեությունը։ Հայտնի դարձավ, երբ Victoria's Secret–ը նրան ճանաչեց իր առաջին հրեշտակներից մեկը (1997–2002)։
Գործունեություն
Իր մոդելային գործունեության ընթացքում նա հայտնվել է այնպիսի հայտնի ամսագրերի շապիկներին, ինչպիսիք են՝ GQ, Marie Claire, Cosmopolitan, Glamour, Elle և այլն։ Աշխատել է նաև Sports Illustrated–ի համար և հայտնել է ամսագրի շապիկին երեք անգամ՝ 1995, 2000 և 2006 թվականներին ։ Եղել է L'Oréal–ի և Victoria's Secret–ի մոդել։
Անձնական կյանք
Պեշտովան ամուսնացավ Տոմասո Բուտիի հետ 1995 թվականին։ Սակայն նրանք բաժանվեցին 1998 թվականին։ Նրանց ամուսնության ընթացքում ունեցել են մեկ տղա՝ Յանիկ Ֆաուստոյին (ծնվել է 1996 թվականին)։
Նա ունի աղջիկ՝ Էլլան (ծնվել է հուլիսի 21–ին, 2002) և տղա՝ Փոլը (ծնվել է 2009 թվականին)՝ նրա այժմյան ամուսնուց՝ սլովակ երգիչ Պավոլ Հաբերայի հետ։
Ծանոթագրություններ
Կատեգորիա:Մոդելներ այբբենական կարգով Կատեգորիա:1970 ծնունդներ Կատեգորիա:Հոկտեմբերի 14 ծնունդներ Կատեգորիա:Չեխ մոդելներ
Ռոմե օրագիրը (ֆիլմ)
«Ռոմե օրագիրը» (The Rum Diary), 2011 թվականին նկարահանված ամերիկյան կատակերգական դրամա։ Ռեժիսորը Բրյուս Ռոբինսոնն է։ Ֆիլմը գոնզո-լրագրող Հանթեր Սթոքթոն Թոմփսոնի նույնանուն վեպի էկրանավորումն է։ Համաշխարհային պրեմիերան տեղի է ունեցել 2011 թվականի հոկտեմբերի 13-ին, իսկ Ռուսաստանում` նույն թվականի հոկտեմբերի 20-ին։
Սյուժե
Ֆիլմի գործողությունները տեղի են ունենում 1960 թվականին Պուերտո Ռիկոյի Սան Խուան զբոսաշրջային քաղաքում։ Փոլ Քեմփը արթնանում է հյուրանոցի համարում ծանր խումհարով։ Փոլը գրող է, բայց Նյու Յորքում նրան չի հաջողվում ոչ մի գիրք ավարտել և վաճառել, դրա համար նա գալիս է Սան Խուան, որպեսզի լրագրողի մասնագիտությամբ աշխատի տեղական թերթերից մեկում։ Խմբագրությունում նա հանդիպում է հաստիքային լուսանկարիչ Բոբ Սալային։ Փոլը ձևացնում է, որ իր մոտ շաղկապենաբորբ է, բայց թերթի խմաբագիր Լոթերմանը հասկանում է, որ Փոլի աչքերը կարմրել են հարբեցողությունից։ Բայց այնուամենայնիվ նրան վերցնում են աշխատանքի։
Փոլն անմիջապես սկսում է խմել Բոբի հետ և իմանում, որ թերթը աղետալի վիճակում է, և այն շուտով կփակեն։ Նա հանդիպում է արկածախնդիր և թունդ հարբեցեղ Մոբերգի հետ, ով հանցագործությունների և կրոնական կյանքի գծով թերթի աշխատակից էր։ Փոլը գնում է, որ մի քիչ լողա ծովում, և հանդիպում Շենո անունով աղջկա, ում հանդեպ միանգամից համակրանք է զգում։ Սակայն նա իմանում է, որ Շենոն արդեն ինչ-որ մեկի հետ հանդիպում է։
Փոլը ղեկավարում է հորոսկոպի և բոուլինգի խորագրերը, խմբագիր Լոթերմանը նրան բացատրում է, որ մարդկանց պետք չեն խնդիրների և դժվարությունների մասին ցինիկ նորություններ, նրանք ցանկանում են կարդալ զվարճությունների մասին թեթև հոդվածներ։ Դրանից հետո նա Փոլին տալիս է ավելի պատասխանատու առաջադրանք` հարցազրույց վերցնել Մայամիի քաղաքապետից։ Բայց չվերթը, որով ժամանելու էր քաղաքապետը, չեղարկվում է, իսկ օդանավակայանում Փոլը հանդիպում է Հել Սանդերսոնին, ով անշարժ գույքի գործակալ է։ Սանդերսոնը ապրում էր շքեղ վիլլայում, և պարզվում է, որ Շենոն նշանված է հենց նրա հետ։ Փոլը և Շենոն ձևացնում են, որ ծանոթ չեն։
Փոլը չափազանց շատ է խմում, և Պատերսոնը հրաժարվում է ֆինանսավորել նրա կյանքը հյուրանոցում։ Փոլը տեղափոխվում է Բոբի փոքր, կեղտոտ բնակարանը, որտեղ երբեմն լինում է նաև Մոբերգը։ Ջուրն անընդհատ անջատում են, անգամ հետուստացույց հեռադիտակով նայում են խուլ հարևանուհու բաց պատուհանից։ Բոբը բազմացնում էր կռվող աքլորներ և մի քիչ վաստակում էր աքլորակռիվներից։
Մոբերգը բնակարան է բերում մաքրող զտիչներ ռոմի գործարանից, որոնք պարունակում են շատ ալկոհոլ։ Բայց Փոլը փորձում է քիչ խմել, չնայած որ դա նրա մոտ վատ է ստացվում։ Փոլը գնում է Սանդերսոնի մոտ և հետևում, թե ինչպես է նա սեքսով զբաղվում Շենոյի հետ։ Առանձնատանը նա հանդիպում է թոշակի անցած մայոր Զիմբուրգերին, ապա երեկոյան ծանոթանում է Սեգարայի հետ։ Այդ մարդիկ ուզում էին կղզում հյուրանոց կառուցել, բայց դրա համար նրանց անհրաժեշտ էր լրագրողի աջակցությունը, և դրա համար նրանք ցանկացան օգտագործել Փոլին։
Բոբը և Փոլը վիճում են տեղական սրճարաններից մեկի սեփականատիրոջ հետ, և նրանք ստիպված վազքով փախուստի են դիմում։ Նրանց սկսում են հետապնդել՝ փորձելով վախեցնել, Փոլը պատահաբար այրում է ոստիկանի դեմքը։ Արդյունքում նրանց ուղարկեցին բանտ, երկուսին էլ սպառնում էր մեկ տարվա ազատազրկում։ Սանդերսոնը ժամանում է, գրավ է մուծում և ազատում նրանց։
Հաջորդ օրը Բոբը և Փոլը գնում են Բոբի մեքենան փնտրելու, որը մնացել էր սրճարանից ոչ շատ հեռու։ Տեղացիները դուրս էին հանել առջևի նստատեղը, և Փոլը ստիպված նստում է Բոբի ծնկներին, այդպես նրանք գնում են քաղաք։ Բայց նրանք այնտեղ հանդիպեցին այն նույն ոստիկանին, ում դեմքը այրել էին, և փորձելով փախչել, ջարդում են ավտոմեքենան։ Այդ պատահարի պատճառով Փոլը ուշացավ Սանդերսոնի, Զիմբուրգերի և Սեգարայի հետ հանդիպումից։ Նրանք արդեն դրսևորում էին թեթև դժգոհություն։ Սանդերսոնը Փոլին բանտից ազատելով կարծում էր, որ վերջինս հիմա յուրաքանչյուր պահի կաշխատի իրենց համար։ Նա տղաներին է տալիս 500 դոլար և ավտոմեքենա։ Սանդերսոնը Փոլին խնդրում է գնալ Շենոյի հետևից։ Երբ Փոլը նրա հետ վերադառնում է քաղաք, Շենոն նրան գրազ է առաջարկում. ով ավելի շուտ կբղավի, եթե գնան առավելագույն արագությամբ։ Փոլը սկսում է բղավել մի քանի վայրկյան ավելի վաղ, և նրանք հրաշքով չընկան նավամատույցից։
Փոլը Բոբին առաջարկում է միասին գնալ այն կղզի, որտեղ պետք է կառուցվի հյուրանոցը, թեև ողջ նախագիծը պետք է գաղտնիք մնար։ Դիտելով կղզին Զիմբուրգերի հետ` նրանք գնում են Սենտ Թոմաս՝ դիմակահանդեսի։ Այնտեղ նրանք հանդիպում են Սանդերսոնին, ով կռվում էր Փոլի հետ՝ Բոբին կղզի բերելու համար։ Փոլը կրկին զրույցի է բռնվում Շենոյի հետ՝ Սանդերսոնի զբոսանավի քթամասում առանձնացած։ Այնուհետև բոլորը գնում են ակումբ և պարում, Սանդերսոնը վիճում է Շենոյի հետ, որովհետև վերջինս ցանկանում էր ակումբում մենակ մնալ։
Շենոն հաջորդ օրը անհետանում է, իսկ Սանդերսոնը Փոլին ասում է, որ նա այլևս խաղի մեջ չէ և վերցնում է մեքենայի բանալիները։ Տանը Փոլը և Բոբը փորձում են զգայապատրանք առաջացնող ինչ-որ նյութ, որը ճարել էր Մոբերգը։ Խմբագրությունում Փոլը իմանում է, որ թերթը փակվում է, իսկ Լոտերմանը հեռացել է՝ հրաժարվելով տպագրել Փոլի պատմությումը, ով որոշել էր հրատարակել Սեգարայի և Սանդերսոնի մութ պլանները։
Շենոն հայտնվում է Փոլի տանը և մնում նրա հետ, քանի որ Սանդերսոնը վռնդել էր նրան։ Փոլը որոշում է ընդունում մարդկանց պատմել այս աշխարհի սրիկաների մասին։ Միևնույն ժամանակ Սանդերսոնը բանտից հետ է վերցնում գրավը և Փոլն ու Բոբը սկսում են հետախուզվել իրավապահների կողմից, որպեսզի ձերբակալվեն։ Շենոն լոգարանում համբուրում է Փոլի պարանոցը և նրանք սկսում են սեքսով զբաղվել։ Սակայն, հանկարծ ամբողջ բնակարանով մեկ սկսում է հնչել Ադոլֆ Հիտլերի խոսքը. այն հնչում էր ձայնապնակից, որը միացրել էր տուն վերադարձաձ Մոբերգը։ Փոլն իմանում է, որ աշխատակազմի բոլոր անդամները չեն ստացել վերջնահաշվարկ։ Փոլն առաջարկում է աշխատակիցներին թողարկել թերթի վերջին համարը և դիմակազերծ անել Լոթերմանին։ Թերթի աշխատակիցները հայտարարում են, որ դրա համար գումարը բավարար չէ։
Շենոն հեռանում է Նյու Յորք, բայց Փոլը նրա հետ չի գնում, և որոշում է ամեն դեպքում փորձել թողարկել թերթի համարը։ Վերցնելով կռվող աքլորին, Փոլը, Բոբը և Մոբերգն այցելում են կախարդ-հեքիմ կնոջ մոտ, որը օրհնում է թռչունին։ Հաջորդ աքլորակռվի ժամանակ նրանց հաջողվում է աշխատել 6000 դոլար։ Բայց պարզվում է, որ թերթի խմբագրությունից արդեն տարել էին տպագրական սարքավորումները և Փոլի մտահղացումը տապալվում է։
Հաջորդ օրը Փոլն առաջարկում է գողանալ Սանդերսոնի զբոսանավը, որպեսզի փախչեն Սան Խուանից։ Վերջին պահին Բոբը ասում է, որ «աքլորին պետք է վերադարձնել», և մնում է Մոբերգի հետ նավամատույցում։ Փոլը փախչում է միայնակ. «այսպես ավարտվում է մի պատմություն, և սկսվում ուրիշը»։
Ստեղծում
Հանթեր Ս․ Թոմփսոնի «Ռոմե օրագիրը» գրվել է 1959 թվականին, սակայն հրատարակվել է միայն 39 տարի անց ։ 2000 թվականին Shooting Gallery-ն և SPi Films անկախ կինոընկերությունները ձեռք բերեցին էկրանավորման թույլատվություն, իսկ Ջոնի Դեփը և Նիկ Նոլթին կնքեցին պայմանագիր ֆիլմում մասնակցության համար ։ Նախագիծը սառեցվել է ստեղծման փուլում ։ Նորից որոշում կայացվեց ստեղծել ֆիլմ արդեն 2002 թվականին, ինչը կրկին անհաջողությամբ է ավարտում ։ Ֆիլմում պետք է խաղաին Բենիսո դել Տորոն և Ջոշ Հարթնեթը ։
2007 թվականին ադապտացիայի իրավունքը ձեռք է բերում GK Films-ի սեփականատեր, բրիտանացի պրոդյուսեր Գրեմ Քինգը ։ Սցենարը գրել է բրիտանացի դրամատուրգ Բրյուս Ռոբինսոնը, որը հետագայում զբաղվեց նաև ֆիլմի ռեժիսորությամբ ։ 2009 թվականի սկզբին նախագծի ֆինանսավորմանը միացավ Infinitum Nihil ընկերությունը, և մարտին նկարահանող խումբն ուղևորվում է Պուերտո Ռիկո, որտեղ սկսվում է «Ռոմե օրագրի» նկարահանումները ։
Քննադատություններ
Ֆիլմը ստանում է կինոքննադատների ամենատարբեր արձագանքները։ Rotten Tomatoes-ում այն ձեռք բերեց միջին ռեյտինգ՝ 10-ից 5․6 բալ ։ Metacritic-ում՝ 56 բալ 100-ից ։
Հանդիսատեսը միանշանակ չընդունեց ֆիլմը, IMDb-ում վարկանիշն է 10 բալից 6,2 բալի հասավ ։
Արտաքին հղումներ
Կատեգորիա:2011 ֆիլմեր Կատեգորիա:Ամերիկյան կատակերգություն Կատեգորիա:Ամերիկյան դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան վեպերի էկրանավորումներ Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր թմրանյութերի մասին Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական ֆիլմեր
Process Lasso
Process Lasso, փակ ներքին կոդով, անվճար ծրագիր, որը աշխատում է Microsoft Windows օպերացիոն համակարգի 32 և 64 բիթային համակարգերի վրա և նախատեսված է պրոցեսսների մոնիթորինգի և ղեկավարման համար։
Բնութագիր
Ծրագիրը ունակ է կատարել համակարգում առկա ցանկացած պրոցեսսների մոնիթորինգ։ Նրա միջոցով կարելի է ղեկավարել և կառավարել բոլոր պրոցեսսներ, համակարգի արագագործությանը և ստաբիլ աշխատանքի հասնելու համար։
Վելիկոլեպովների դաստակերտ
Պատմություն
Վելիկոլեպովների քաղաքային դաստակերտը կառուցվել է XVIII դարում։ Տարածքը պատկանել է վաճառական Ս. Իվանովին։ 1782 թվականին հիմնական շենքը վերակառուցվել է։ Այն ժամանակվա փաստաթղթերում այն կոչվում էր «քարե մասնաշենք մառանների վրա մուտքով»։ 1812 թվականին դաստակերտը շատ է տուժել հրդեհից և հիմնական շենքից մնացել են միայն պատերը։ 1817 թվականին քաղաքի բնակչուհի Ֆյոկլա Վելիկոլեպովան ձեռք է բերել տարածքը, և նրա խնդրանքով գլխավոր շենքը վերանորոգվել է։ XIX դարի վերջին և XX դարի սկզբին տնատիրությունը ղեկավարել են մոսկովյան Մախով վաճառականները։ Նրանց նախաձեռնությամբ հիմնական շենքի առաջին հարկը վերափոխվել է այնտեղ առևտրային տարածքներ՝ խանութ տեղաբաշխելու նպատակով ։
1917 թվականի հեղափոխությունից հետո դաստակերտի տարածքում կահավորվել են բնակելի տներ կոմունալ բնակարաններով։ Ծառայողական շենքերում տեղակայվել են տարբեր կազմակերպություններ։ 1970-ական - 1980-ական թվականներին հիմնական շենքը և դաստակերտի տարածքը դարձել են Մոսկվայի հուշարձանների պահպանության գլխավոր վարչության մի մասը։ Նրանք տեղում անցկացրել են վերանորոգման-վերականգնման աշխատանքներ։ 1980-ական թվականների վերջին մուտքի մոտ տեղադրվել են առյուծներ։ Դրանք նախկինում եղել են XVII դարում կառուցված «Աննա Մոնսի տան» դարպասին։ Սակայն ճշգրիտ գործիքների ԳՀԻ-ի գործարանի շենքերից մեկի կառուցման ժամանակ դարպասը քանդվել է, իսկ առյուծներն ապամոնտաժել են։ Գործարանի տնօրենը տեսել է, որ դրանք ընկած են փողոցում արկղերի մեջ, և պնդել է, որ փոխանցվեն Մոսկվա քաղաքի պատմության և մշակույթի հուշարձանների պահպանության գլխավոր վարչությանը ։
Process Lasso
Բնութագիր
Յուրաքանչյուր պրոցեսս կարելի է խմբագրել ձեռքով կամ ավտոմատ, ինչպես նաև ստանալ նրանց մասին մանրամասն տեղեկություն։ Ծրագիրը ունակ է որոշել պրոցեսսի առաջնահերթությունը, ինչպես նաև փոփոխել այն։ Ըստ օգտատիրոջ ցանկության կարելի է սահմանել առաջնահերթության պլան, ծրագրի հաջորդ մեկնարկի համար։
Վելիկոլեպովների դաստակերտ
Պատմություն
XXI դարում գլխավոր տանն աշխատում է Մոսկվա քաղաքի մշակութային ժառանգության դեպարտամենտը ։
Process Lasso
Բնութագիր
Ինչպես նաև ծրագրի օգնությամբ կարելի է անջատել անցանկալի պրոցեսսները, որոնք խանգարում են աշխատանքին և ծանրաբեռնում են հիշողությունը, ինչպես նաև զետեղել դրանք «սև ցուցակում», դրանով իսկ կասեցնել պրոցեսսների հետագա մեկնարկը։
Վելիկոլեպովների դաստակերտ
Ճարտարապետություն
Դաստակերտում եղել են գլխավոր շենք, կողաշենք, երկհարկանի քարե շենք, ծառայողական տներ։ 1817 թվականին գլխավոր շենքը վերանորոգվել է զուսպ կլասիցիզմի ոճով։ Այնուհետև կառուցվել է փայտե միջնահարկ։ Ծառայողական տներն ամբողջովին այրվել են, այդ իսկ պատճառով դրանց տեղում կառուցվել են ախոռներ, պահեստներ և մառաններ։ Դրսից, գլխավոր շենքի մուտքի մոտ, սպիտակ քարից պատրաստված առյուծներ են ։
Ծանոթագրություններ
Կատեգորիա:Մոսկվայի շենքեր և կառույցներ
Process Lasso
Բնութագիր
Բացի դա, ծրագիրը ցուցադրում է թողարկված պրոցեսսների մանրամասն վիճակագրություն։ Բոլոր գործողությունները պահպանվու են իրադարձությունների մատյանում։
Process Lasso-ն օպտիմիզացված է ինչպես բազմամիջուկ, այնպես էլ մի միջուկանի մշակիչների համար։
Արտաքին հղղումներ
Կատեգորիա:Վինդոուզի ծրագրային ապահովում Կատեգորիա:Համակարգային ծրագրեր
Devil May Cry
Devil May Cry (Ճապոներեն՝ デビル メイ クライ) տեսախաղերի շարք է, որի գաղափարը տվել է Հիդեկի Կամիան և զարգացրել է Capcom ընկերությունը։ Նախապես ստեղծված լինելով որպես Capcom-ի մեկ այլ տեսախաղի՝ Resident Evil-ի շարունակություն, այն իր զարգացման ընթացքում շեղվել է շարքի ոճից և դարձել յուրահատուկ սցենարով խաղ։ Սյուժեի հիմնական կենտրոնացումը գլխավոր հերոսի՝ Դանթեի վրա է, ում գրեագույն նպատակն է վրեժ լուծել իր մորը սպանողներից՝ ոչնչացնելով դևերին։ Խաղի ընթացքը պարունակում է ծանր մարտական տեսարաններ, որոնց ընթացքում խաղացողը պետք է օգտագործի հարձակման երկար շղթաներ, միևնույն ժամանակ խուսափելով վնաս կրելուց, մարտական արվեստ ցուցադրելու նպատակով։ Խաղացողի հմտությունը գնահատվում է՝ ելնելով ժամանակից և կուտակած միավորներից։
Խաղաշարքը գրանցել է բազմաթիվ հաջողություններ՝ վաճառվելով միլիոնավոր օրնակներով, և ստացել է Պլատինե Մրցանակ Capcomի կողմից։ Խաղի հաջողությունը տարավ այն բանին, որ ստեղծվեցին բազմաթիվ կոմիքսներ, նովելներ, անիմե, հրատարակություններ և գործող հերոսների բազմազանություն։ Խաղն այնքան սիրվեց, որ նախապես ստեղծված Playstation 2ի ծրագրին զուգահեռ 2012 թ.-ին գրվեց նաև PlayStation 3ի և Xbox 360ի համար նախատեսված ծրագիր ։
Ծանոթագրություններ
Կատեգորիա:Ճապոնական տեսախաղեր Կատեգորիա:Xbox One տեսախաղեր
Արշակ Եզդանյան
Արշակ Եզդանյան (Մուշեղեան), հայտնի որպես Եզիտ Արշակ։
Կենսագրություն
Եզիտ Արշակը մասնակցել է ՀՅԴ կողմից կազմակերպած Նեմեսիս գործողությանը, որի նպատակն էր պատժել 1915 թվականի Հայոց ցեղասպանությունը կազմակերպող և իրականացնող Երիտթուրք (Միություն և Առաջադիմություն կուսակցություն) պարագլուխներին, 1918 թվականի Բաքվի հայկական ջարդի կազմակերպիչներին և թուրքերի հետ համագործած հայ դավաճաններին։
1918 թվականի դեկտեմբերին Կոնստանդնուպոլսում գնդակահարել է Վլադիմիր Դիմիտրևին, ով եղել է Օսմանյան գործակալ ու մասնակցել հայերի ձերբակալություններին ։
Անձամբ գնդակահարել է Հմայակ Արամեանցին, ու ըստ որոշ աղբյուրների նաև Արշավիր Յասյանին, ովքեր տեղեկություններ են տրամադրել Հնչակյան կուսակցության կողմից նախաձեռնվող մահափորձի մասին Թալեաթ փաշայի դեմ, ինչի արդյունքում 21 հնչակյաններ կախաղան են հանվել Կոնստանդնուպոլսում ։
Հիշատակի հավերժացում
ի անունը փորագրված է Երևանի Օղակաձև զբոսայգու չորրորդ հատվածում 2023 թվականի ապրիլի 25-ին բացված «Ազգային արժանապատվության ասպետներին» աղբյուր-հուշակոթողին ։
Գողեր (հեռուստասերիալ)
«Գողերը» (Trinkets), ամերիկյան պատանեկան դրամա վեբ սերիալ, որը նկարահանվել է Կիրստեն Սմիթի համանուն վեպի հիման վրա։ Սերիալը ստեղծվել է Սմիթի, Էմի Անդելսոնի և Էմիլի Մեյերի կողմից։ Այն թողարկվել է Նեթֆլիքս հեռուստաալիքով, 2019 թվականի հունիսի 14-ին ։ 2019 թվականի հուլիսին, սերիալը երկարացվել է երկրորդ և վերջին եթերաշրջանով։
Սյուժե
Էլոդին (Բրիանա Հիլդեբրանդ), Մոն (Քայան Մեդիրա) և Թաբիթան (Քուինթեսա Սվինդել) դառնում են ընկերներ, երբ գտնում են միմյանց անանուն գողերի խանութում ։ Աղջիկները ունենում են տարբեր բնավորություններ և կերպարներ դպրոցում, պահպանելով իրենց ընկերությունը գաղտնի։ Էլոդին ինտրովերտ է, Մոն նախընտրում է փանկ ոճը, իսկ Թաբիթան հարուստ ընտանիքից է ։ Նրանք ավելի են մտերմանում, երբ իմանում են, որ երեքն էլ ունեն խանութներից գողանալու սովորություն ։ Յուրաքանչյուրը ուժ է գտնում մյուսների մեջ, և կարողանում են հաղթահարել իրենց սեփական՝ ընտանեկան և դպրոցական խնդիրները։
Զարգացում
2018 թվականի հոկտեմբերի 15-ին Նեթֆլիքսը հրապարակել է, որ պրոդյուսերավորում է հեռուստասերիալը։ Նաև նշվել է, որ Լինդա Գրեյսը հանդիսանում է շոուրաններ, իսկ սցենարի հեղինակներից են Էմի Անդելսոնը, Էմիլի Մեյերը, նաև այն, որ Քրիստեն «Քիվի» Սմիթը և Սառա Օնգը հանդես են գալու որպես առաջին երկու սերիաների ռեժիսոր  ։ 2019 թվականի հուլիսի 29-ին հեռուստասերիալը երկարացվել է երկրորդ եթերաշրջանով, որը դարձել է եզրափակիչ ։
Քասթինգ
Հեռուստասերիալի ստեղծողները հրապարակել են, որ Բրիանա Հիլդեբրանդը, Քիանա Մադեյրան, Քուինտեսա Սուինդելը, Լարի Սալիվանը, Բրենդոն Բաթլերը, Օդիեաս Գեորգիադիսը, Հենրի Զագան, Օքթոբեր Մուրը և Լարիսա Օլեյնիկը նկարահանվելու են հեռուստասերիալում ։ 2019 թվականի հոկտեմբերի 22-ին հրապարակվել է, որ Օսթին Քրյութը, Նիք Դոդանին, Էնդրյու Ջեյքոբսը, Քլոե Լիվայնը ստացել են պարբերական դերեր՝ երկրորդ եթերաշրջանի համար ։
Մարքեթինգ
2019 թվականի մայիսի 30-ին հրպարակվել է պաշտոնական թրեյլերը։ Առաջին եթերաշրջանը հեռարձակվել է Նեթֆիլքսով 2019 թվականի հուլիսի 14-ին ։
Քննադատական արձագանք
Rotten Tomatoes կայքում հեռուստասերիալը ստացել է 50% վարկանիշ՝ 8/10, որը ստեղծվել է 8 արձագանքների հիման վրա ։
Արտաքին հղումներ
Կատեգորիա:Անգլերեն հեռուստասերիալներ Կատեգորիա:Նեթֆլիքսի բնօրինակ ծրագրեր
Շրեշ հրաշալի
Շրեշ հրաշալի, թաղաղուազգիների ընտանիքին պատկանող չափազանց գեղեցիկ բազմամյա արմատապալարավոր ծաղկաբույս, որն ունի մինչև 1,5 մ բարձրություն։
Նկարագրություն
50-120 սմ բարձրությամբ, կարճ կոճղարմատով (որի վրա աստղաձև դասավորված են հաստ իլիկաձև պալարանման արմատները), բազմամյա գեղազարդային խոտաբույս է։ Արմատավզիկը ծածկված է չորացած տերևների թաղանթային մնացորդներով։ Արմատամերձ վարդակ կազմող տերևները երկար են, լայն-գծային, մսալի և սրածայր։ Երկար ծաղկասլաքի գագաթին առաջանում է 40-60 սմ երկարությամբ հասնող խիտ բազմածաղիկ ծաղկաբույլը։ Երկար ծաղկակոթեր և նարնջագույն փոշանոթներ ունեցող պարզ ծաղկապատով ծաղիկները դեղնավուն են։ Առէջները կրկնակի երկար են ծաղկապատի 6 երկարավուն-գծային թերթիկներից։ Մանր եռանիստ սերմերով պտուղը գնդաձև և եռաբույն կնճռոտ տուփիկ է ։ Ծաղկում է հունիս-հուլիս ամիսներին։ Արմատները մսալի են, իլիկաձև հաստացած։ Արմատամերձ տերևները թեքությամբ դեպի վեր են ուղղված, մերկ են, ցողունից զգալիորեն կարճ։ Բազմանում են սերմերով, արմատապալարներով ։
Տարածվածություն
Աճում է ստորին և միջին լեռնային գոտիների չոր քարքարոտ լանջերին, ժայռերի վրա, թփուտներում։ Տարածված է Լոռու, Արագածոտնի, Տավուշի, Գեղարքունիքի, Կոտայքի, Արմավիրի, Արարատի, Վայոց ձորի, Սյունիքի մարզերում, ինչպես նաև՝ Կովկասում, Միջին Ասիայում, Հյուսիսային Իրանում։ Հայաստանի հանրապետությունում վայրի վիճակում հանդիպում է Արարատյան դաշտի նախալեռնային գոտում ։
Նշանակություն
Բուժական նպատակներով օգտագործում են բույսի արմատները, որոնց մեջ կուտակվում է էրեմուրան պոլիսախարիդը։ Վիտամիններով հարուստ երիտասարդ տերևներն եփած կամ տապակած վիճակում օգտագործում են որպես սնունդ ։
Շրեշն ունի ծածկող, պարուրող հատկություն։ Արմատներում պարունակում է մինչև 5% դեկստին և արաբինյան թթվի կրային աղեր։ Տերևները պարունակում են 84,9 միլիգրամ-տոկոս վիտամին C։ Լորձունքահյութը օգտագործվում են որպես սոսինձ։ Օգտագործվում է որպես տերևաբանջար, որը վաղ գարնանը մեծ չափերով հավաքվում է բնակչության կողմից։ Չնայած այս բույսի պաշարները զգալի են, սակայն բազմակողմանի ու մեծ քանակությամբ օգտագործումը կարող է հանգեցնել Հայաստանի Հանրապետությունից տեսակի լրիվ անհետացմանը ։
Ծանոթագրություններ
Կատեգորիա:Ծաղկաբույսեր Կատեգորիա:Թաղաղուազգիներ Կատեգորիա:Ծածկասերմեր Կատեգորիա:Բազմամյա բույսեր Կատեգորիա:Դեկորատիվ բույսեր Կատեգորիա:Դեղաբույսեր
Ստոլիպինի սպանություն
Ստոլիպինի սպանություն, 1911 թվականի սեպտեմբերի 14-ին Ռուսական կայսրության նախարարների խորհրդի նախագահ Ստոլիպինի դեմ մահափորձ էր կատարվել Բոգրովի անվտանգության բաժանմունքի գաղտնի աշխատակցի կողմից։ Ստացված վնասվածքներից մի քանի օր անց Ստոլիպինը մահացել է։ Այս սպանության պատմությունը դեռևս պարունակում է բազմաթիվ անհասկանալի պահեր։
Բոգրովի կրակոց
1911 թվականի օգոստոսի վերջին կայսր Նիկոլայ II-ը ընտանիքի և մերձավորների հետ, այդ թվում նաև Ստոլիպինի և արտասահմանյան հյուրերի հետ (այդ թվում՝ բուլղարական գահի ժառանգորդ Բորիս) գտնվում էին Կիևում՝ նրա ամրության իրավունքի վերացման 50-ամյակի կապակցությամբ Ալեքսանդր 2-րդի հուշարձանի բացման կապակցությամբ։ 1911 թվականի սեպտեմբերի 14-ին կայսրը, նրա դուստրերն ու մերձավոր նախարարները, նրանց թվում Ստոլիպինը, Կիևի քաղաքային թատրոնում ներկա է գտնվել «Ցար Սալթանի հեքիաթը» ներկայացմանը։ Այդ պահին Կիևի անվտանգության բաժանմունքի ղեկավարի մոտ տեղեկություն է եղել այն մասին, որ քաղաք է ժամանել ահաբեկիչ՝ բարձրաստիճան պաշտոնյայի, հնարավոր՝ նաև հենց ցարի վրա հարձակվելու նպատակով ։ Այս տեղեկատվությունը ստացվել է Դմիտրի Բոդրովից։ «Ցար Սալթանի հեքիաթը» ներկայացման երկրորդ անտրակտի մասին Ստոլիպինը նվագախմբային փոսի պատնեշի մոտ խոսել է բակի նախարար Բարոն Վ․ Բ․ Ֆրեդերիկի և հողային մագնատ Կոմս Ի. Պոտոցկու հետ։ Առաջին փամփուշտը դիպել է ձեռքին, երկրորդը՝ որովայնին՝ խոցելով լյարդը։ Ստոլիպինին ակնթարթային մահից փրկեց Սուրբ Վլադիմիրի խաչը։ Կոտրելով այն, փամփուշտը փոխեց սրտի ուղիղ ուղղությունը։ Այս փամփուշտը կոտրվել է կրծքավանդակի, պլևրայի, կրծքային պատնեշի և լյարդի կողմից։ Վիրավորվելուց հետո Ստոլիպինը խաչակնքեց թագավորին, ծանր իջավ աթոռին և պարզ ու հստակ ձայնով, որը լսելի էր նրա մոտ, ասաց. «երջանկություն է մեռնել թագավորի համար» ։
Ստոլիպինի մահ
Երկու օր անց Վլադիմիրի տաճարում մատուցվել է Ստոլիպինի ապաքինման հանդիսավոր մաղթանք։ Տաճարը մարդաշատ էր, շատերը լաց էին լինում։ Հաջորդ օրերը անցել են տագնապով, բժիշկները հույս ունեին ապաքինվել, սակայն սեպտեմբերի 4-ի երեկոյան Ստոլիպինի վիճակը կտրուկ վատացել է, նա սկսել է կորցնել ուժերը, զարկերակը սկսել է թուլանալ և սեպտեմբերի 5-ին ժամը 10-ին նա մահացել է ։ Ստոլիպինը անցկացրել է կյանքի վերջին օրերը և մահացել է Մալովլադիմիրսկի փողոցում գտնվող Մակովսկի եղբայրների կլինիկայում (տունը պահպանվել է, ժամանակակից հասցեն՝ Օլես Գոնչարի փողոց, թիվ 33 տուն)։
Հուղարկավորություն
thumb|200px|Ստոլպինի գերեզմանը ([[Կիև-Պեչորյան մայրավանք) Ստոլիպինի բաց կտակարանում, որը գրվել է նրա մահից շատ առաջ, առաջին տողերում նշվել է. «Ես ուզում եմ թաղված լինել այնտեղ, որտեղ ինձ կսպանեն»։ Ստոլիպինի հրահանգը կատարվել է նրա մտերիմների կողմից.նրա հավերժական հանգստության վայր է ընտրվել Կիև-Պեչորյան մայրավանքը։
Սեպտեմբերի 9-ին Ստոլպինին թաղել են Կիև-Պեչորյան մայրավանքում։ Տրապիզոնի եկեղեցին, որտեղ տեղի էր ունենում հոգեհանգստյան արարողությունը, ազգային ժապավեններով պսակներ է ստացել, հավաքվել են կառավարությունը, բանակի և նավատորմի ներկայացուցիչները և բոլոր քաղաքացիական գերատեսչությունները, Պետական խորհրդի և Պետական դումայի շատ անդամներ, մոտակա գյուղերից եկել են հարյուրից ավելի գյուղացիներ։
Հիշողության հավերժացում
Սեպտեմբերի 7-ին Պետական դումայի որոշ անդամներ և տեղի հողերի ձայնավորները առաջարկել են Ստոլիպինին հուշարձան կանգնեցնել Կիևում։ Հավաքել միջոցներ որոշել է նվիրատվություններ։ Նվիրատվություններն այնքան արագ են ստացվել, որ բառացիորեն երեք օր անց Կիևում գումար է հավաքվել, որը կարող էր ծածկել հուշարձանի ծախսերը։ Մեկ տարի անց՝ 1912 թվականի սեպտեմբերի 6-ին, Քաղաքային դումայի մոտ գտնվող հրապարակում հանդիսավոր պայմաններում բացվել է հուշարձանը։ Ստոլիպինը պատկերված էր խոսող ճառով, քարի վրա փորագրված էին նրա ասածները․ «Ձեզ մեծ ցնցումներ են պետք. մեզ մեծ Ռուսաստան է պետք», իսկ հուշարձանի պատվանդանի առաջին կողմում հետևյալ գրությունն էր․ «Պյոտր Արկադևիչ Ստոլիպինին․ մեծ մարդիկ»։
Քանդվել է 1917 թվականի մարտի 16 (29)-ին, Փետրվարյան հեղափոխությունից երկու շաբաթ անց  ։
Կիևի քաղաքային թատրոնի երկրորդ շարքի պարտերի 17-րդ շարքի կարմիր թավշյա բազկաթոռը, որի մոտ սպանել են Ստոլիպինին, ներկա պահին գտնվում է Կիևի ՆԳՆ պատմության թանգարանում։
Մալովլադիմիրսկայա փողոցը, որտեղ մահացել է Ստոլիպինը, վերանվանվել է Ստոլիպինսկի։ 20-րդ դարի ընթացքում այս փողոցը վերանվանվել է ևս վեց անգամ, այժմ այն կոչվում է Օլես Գոնչարա փողոց։
Հետաքննություն
Դեռևս ուսանողական տարիներին Բոգրովը ներգրավված է եղել հեղափոխական գործունեության մեջ, մի քանի անգամ ձերբակալվել է, բայց արագ ազատ է արձակվել՝ շնորհիվ իր հոր ազդեցության, որը մտնում է քաղաքային բարձրագույն շրջանակների մեջ։ Կիևի խռովարար հուզումների կիզակետում եղել է ուսանողական ներկայացուցիչների հեղափոխական խորհրդի անդամ և միաժամանակ վարել է գործակալական աշխատանք։ Անվտանգության դեպարտամենտի ղեկավար Կուլյաբկոյի խոսքով՝ Բոգրովը բազմաթիվ հեղափոխականներ է արձակել, կանխել ահաբեկչական գործողությունները և դրանով իսկ շահել վստահությունը ։
Բոգրովի թատրոնից անմիջապես ուղարկվել է Կիևի «Քոսոյ կապոնիր» ամրոց, որտեղ բանտարկվել է մենախցում ։
Այս արտակարգ գործի պատմությունը մինչ օրս շատ անորոշություններ է պարունակում։ Ոչ մի քաղաքական կուսակցություն չի ստանձնել այդ սպանության պատասխանատվությունը։ Ամենատարածված վարկածն այն էր, որ անվտանգության գործակալը հեղափոխականների բացահայտումից հետո ստիպված էր գնալ Ստոլիպինի սպանության։ Այս մասին նաև անուղղակիորեն վկայում են մամուլում հայտնված տեղեկությունները, որ Կիևում Տրոցկու սպանության նախօրեին հայտնվել է ։
Դրա հետ մեկտեղ մահափորձի հանգամանքները վկայում են այն մասին, որ այն հնարավոր է դարձել թիկնապահի անփութության շնորհիվ, որը նման է չար մտքին ։
Վարկածներից մեկի համաձայն՝ մահափորձը կազմակերպվել է անվտանգության բաժանմունքի օգնությամբ։ Սա ցույց է տալիս բազմաթիվ փաստեր, օրինակ, թատրոնի տոմսը տրվել է Բոգրովին՝ Կիևի անվտանգության բաժանմունքի պետ Ն. Ն. Կուլյաբկոյի համաձայնությամբ՝ Պ. Գ. Կուրլովի, Ա. Ի. Սպիրիդովիչի և Մ. Ն. Վերիգինի համաձայնությամբ, ընդ որում՝ Բոգրովին հսկողություն չի իրականացվել ։
Մեկ այլ վարկածի համաձայն՝ Կուլյաբկոն մոլորության մեջ է գցել Բոգրովին. նա պատմել է նրան, որ վստահության մեջ է մտել ոմն «Նիկոլայ Յակովլևիչ»-ի նկատմամբ, որը պատրաստվում է մահափորձ կատարել Ստոլիպինի դեմ, որպեսզի կասկած չհարուցի «Ն. Յ.»-ին։ Բոգրովին անհրաժեշտ է ներկա գտնվել մահափորձի վայրում։ Ընդ որում, Կուլյաբկոյի կողմից միջոցներ չեն կիրառվել Բոգրովի լեգենդը ստուգելու համար ։ Կիևի նահանգապետ Գիրսի հիշողություններով՝ Ստոլիպինի թիկնապահները քաղաքում վատ են կազմակերպված եղել ։
Գործի հանգամանքների հետաքննության համար նշանակվել է սենատորական վերստուգում, որը գլխավորել է սենատոր Մ. Ի. Տրուսևիչը։ 1912 թվականի սկզբին հանձնաժողովի արդյունքները, որոնք զբաղեցրել են 24 հատոր, փոխանցվել են Պետական խորհրդին։ Զեկույցում արծարծվել է «իշխանության չարաշահման և անգործության հարցը, որը շատ կարևոր հետևանքներ է ունեցել» և կոչվել են մեղավորները՝ նախարար Կուրլովի ընկեր, փոխտնօրեն Վերիգինը, դվորցովայի թիկնազորի վարիչ Սպիրիդովիչը և Կիևի անվտանգության բաժանմունքի պետ Կուլյաբկոն։ Անգործությունն արտահայտվում էր պասիվ վերաբերմունքով Բոգրովի տրված լեգենդի նկատմամբ, որը ոչ ոք չէր ստուգել, իշխանության գերազանցումն այն էր, որ հակառակ հստակ շրջաբերականների, նա թույլատրվեց մասնակցել շքահանդեսին։ Արդյունքում տվյալ անձինք ներգրավվել են նախաքննության մեջ՝ որպես իշխանության հանցավոր անգործության մեջ մեղադրվող ։
Հետաքննության ղեկավարությունը հանձնարարվել է սենատոր Ն. Զ. Շուլգինին։ Հետաքննության ընթացքում Կուրլովը հայտարարել է, որ «հատուկ հրահանգը Կուլյաբկին հսկողություն սահմանել հենց Ալենսկիի (Բոգրովի գործակալական կեղծանունը) անձի նկատմամբ, ես չեմ արել՝ համարելով, որ հետախուզման նման տարրական ընդունումը չի կարող բաց թողնվել պահնորդական բաժանմունքի փորձառու պետի կողմից» ։
Կուլյաբոյի ցուցմունքներում էական հանգամանք է երեւում. նա հրաժարվում է չափազանց կարեւոր ցուցմունքից։ Սկզբում նա հայտարարել է, որ չի կարող իրեն մեղավոր համարել դժբախտության մեջ, քանի որ Բոգրովին թույլ են տվել թատրոն մտնել գեներալ Կուրլովի գիտությամբ։ Այնուհետև նա փոխել է ցուցմունքները՝ ասելով, որ «թույլ է տվել Բոգրովին թատրոն առանց Կուրլովի իմացության և հատուկ խնդրել է հենց այդ ցուցմունքները համարել վավեր»» ։ Այս փոփոխության պատճառը երեւում է կնոջ՝ Կուլյաբկոյի խուզարկության ժամանակ հայտնաբերված նամակում, որը եկել էր քրոջ՝ Սպիրիդովիչի հետ։ Այն պարունակում էր սպառնալիք․ «Եթե ինձ նստեցնեն ամբաստանյալների աթոռին, այդ ժամանակ էլ ես կհիշեմ, որ կինս ու երեխան ունեմ, և ես այդ ժամանակ ամեն նրբանկատություն կանեմ և կողքիս հարց կբարձրացնեմ սեպտեմբերի 1-ին իմ վերաբերյալ անցկացվող ողջ այն կոնսպիրացիայի մասին։ Ուզում էին անել առանց ինձ, դե արեցին, կարևոր չէ միայն ստացվեց» ։ 1913-ի սկզբում անսպասելիորեն գործը փակվեց Նիկոլայ II-ի հանձնարարությամբ ։
Ղազարոսի նշան
Ղազարոսի նշան, Ղազարոսի ռեֆլեքս, ռեֆլեքսային շարժում գլխուղեղը կամ ուղեղաբունը մահացած հիվանդների մոտ, որի ժամանակ հիվանդները բարձրացնում են իրենց ձեռքերը և խաչում կրծքի վրա։ Այս դիրքը շատ նման է որոշ Հին Եգիպտական մումիաների դիրքի հետ ։ Այս ֆենոմենն անվանվել է Բեթանիացի Ղազարոսի անունով, ում ըստ Հովհաննեսի կտակարանի Հիսուսը հարություն տվեց ։
Ստոլիպինի սպանություն
Հետաքննություն
Դեպքի նկատմամբ հասարակական վերաբերմունքը տարբեր էր. հիասթափությունից ու զայրույթից մինչև անթաքույց վրդովմունք ։ Հայտնի ռուս իրավաբան և հասարակական գործիչ Ա. Ֆ. Կոնին այս առիթով գրել է․ «Բազմիցս դավաճանելով Ստոլիպինին և նրան բացահայտ ու գաղտնի թշնամիների նկատմամբ անպաշտպան վիճակի մեջ դնելով՝ «պաշտելի միապետը» հնարավոր չի գտել լինել սպանվածի հուղարկավորության ժամանակ, բայց փոխարենը հնարավորություն է գտել դադարեցնել մարդասպաններին թողտվության գործը» ։
Ղազարոսի նշան
Ռեֆլեքսի իրականացումը
Ծնկային ռեֆլեքսի նման, Ղազարոսի նշանը ռեֆլեքսային աղեղով միջնավորված ռեֆլեքսի օրինակ է, նյարդային ուղին անցնում է ողնուղեղի միջով դեպի գլխուղեղ։
Ստոլիպինի սպանություն
Ծանոթագրություններ
Կատեգորիա:Հայտնիների սպանություններ
Ղազարոսի նշան
Ռեֆլեքսի իրականացումը
Ռեֆլեքսը հաճախ ուղեցվում է ձեռքերի դողով, ձեռքերի և որովայնի սագամաշկով։ Ապա ձեռքերը սկսում են ծալվել և բարձրանալ։ Ձեռքերը հաճախ խաչվում են կրծքի վրա, բայց կարող են նաև շարժվել նաև դեպի պարանոց կամ կզակ։ Գործողությանը համապատասխան դիտվում են կարճ արտաշնչումներ ։
Ռեֆլեքսի տարածվածությունը
Այս ֆենոմենը դիտվել է նաև արհեստական շնչառության սարքերը հեռացնելուց հետո, երբ դադարում է գլխուղեղը մահացած հիվանդների թոքեր օդի ներմղումը ։ Ռեֆլեքսը նկատվում է նաև ապնոեի թեսթավորման ժամանակ ։
Ղազարոսի նշանը շփոթությամբ համարվում է մահացածների կենդանացման նշան. առաջացող շարժումը հաճախ վախեցնում է մարդկանց և սխալմամբ համարվում հրաշք ։ Սրա պատճառով նյարդաբանները առաջարկում են բարձրացնել նմանատիպ ռեֆլեքսների մասին իմացության մակարդակը, որը կկանխարգելի գլխուղեղի մահվան ախտորոշման ժամանակ առաջացող անճշտությունները և սխալները ։
Տես նաև
Կատեգորիա:Ռեֆլեքսներ Կատեգորիա:Մահվան նշաններ
Շիրետոկո
Շիրետոկո (知床半島), թերակղզի Ճապոնիայի Հոկայդո կղզու արևելքում։ Թերակղզու անունը ծագում է այնու ժողովրդի լեզվից և նշանակում է «երկրի ծայր» :
Թերակղզու կլիմա
Կուրիլյան հոսանքն ուժեղ ազդեցություն է ունենում թերակղզու կլիմայի ձևավորման վրա ։ Շիրետոկո թերակղզուն բնորոշ են կարճ ամառները և երկար ձմեռները ։ Ձյունը սարերը ծածկում է սեպտեմբերից մինչև հունիս ընկած ժամանակահատվածում, բացառությամբ ամենաբարձր լեռների գագաթների, որոնց վրա ողջ ամառը ձյուն է ։
Համաշխարհային ժառանգության կարգավիճակ
Շիրետոկո ազգային պարկում վայրի բնության լավ պահպանությունը ՅՈՒՆԵՍԿՕ-ին թույլ է տվել 2005 թվականին այն ներառել Համաշխարհային ժառանգության օբյեկտների ցանկում։ Դրանից բացի ցանկություն է առաջացել պահպանվող օբյեկտի տարածքի ընդլայնման մասին՝ Կուրիլյան մի շարք կղզիների տարածքի ավելացման և օբյեկտի համատեղ ռուս-ճապոնական «խաղաղության զբոսայգի» վերափոխման հաշվին։
Արտաքին հղումներ
Կատեգորիա:Համաշխարհային ժառանգություն Ճապոնիայում Կատեգորիա:Հոկայդո նահանգապետություն Կատեգորիա:Ճապոնիայի աշխարհագրություն Կատեգորիա:Ճապոնիայի թերակղզիներ
Լոքերի բանալիները (հեռուստասերիալ)
«Փական և բանալի» (Locke & Key), ամերիկական դրամա և սարսափ հեռուստասերիալ, որը ստեղծվել է Քարլթոն Կյուզի, Մերեդիտ Ավերիլի և Արոն Էլի Քոլեյթի կողմից։ Նկարահանվել է նույնանուն կոմիքսի հիման վրա։ Պրեմիերան կայացել է 2020 թվականի փետրվարի 7-ին Նեթֆլիքս հեռուստաալիքում ։
Սյուժե
Սյուժեի համաձայն՝ մայրը երեք երեխաների հետ տեղափոխվում է հին ընտանեկան տուն՝ ամուսնու մահից հետո։ Շուտով երեխաները պարզում են, որ տանը լի են գաղտնի դռները, և նրանք կարող են գտնել կախարդական բանալիները։ Բանալիները նաև կարող են տալ իրենց սեփականատերերին կախարդական լիազորություններ։ Բայց, միևնույն ժամանակ, նրանք կարող են արթնացնել մի մեծ մղձավանջ։
Ծանոթագրություններ
Կատեգորիա:Նեթֆլիքսի բնօրինակ ծրագրեր Կատեգորիա:Անգլերեն հեռուստասերիալներ Կատեգորիա:2020 հեռուստասերիալներ
Սամվել Ղազարյան
Սամվել Արմենի Ղազարյան (1949, հուլիսի 20, Երևան), հայ քանդակագործ, նկարիչ-ձևավորող։
Կենսագրություն
1978 թվականին ավարտել է Երևանի գեղարվեստա-թատերական ինստիտուտը, 1978-1990 թվականներին դասավանդել է նույն ինստիտուտում ։
Գործերին բնորոշ են պլաստիկ ձևերի հստակությունը, հավասարակշռվածությունը, գաղափարների փիլիսոփայական իմաստավորումը։
Ստեղծագործություններ
Գործերից են՝
Հեղինակ է նաև Վոլֆգանգ Գյոթեի «էդմոնտ» (1998), Ֆեոդոր Դոստոևսկու «Դեռահասը» (2003) գործերի ձևավորումների, գրաֆիկական թերթերի։
Քանդակներից տեղադրված են Մոսկվայում, Քիշնևում, Բիշքեկում, Սամարղանդում, գործերից պահվում են Հայաստանի ազգային պատկերասրահում, ԺԱԹ-ում, Տրետյակովյան պատկերասրահում (Մոսկվա), Էրմիտաժում (Սանկտ Պետերբուրգ) և այլուր։
Մրցանակներ
Արժանացել է քանդակի համաժողովի մրցանակի (1984 թվական, Տաշքենդ), բիենալեի արծաթե մեդալի (1986 թվական, Թբիլիսի), «Ռիգա-88» միջազգային կվադրենալեի մրցանակների և ոսկե մեդալների, 10-րդ (գավաթ, 1992 թվական), 11-րդ և 13-րդ (1994 թվական, 1998 թվական, ոսկե մեդալներ, Ռավեննա) միջազգային բիենալեների դափնեկիր է։
Ցուցահանդեսներ
Անհատական ցուցահանդեսներ է ունեցել Երևանում (1997, 2003, 2011, 2013 թվականներ)։
Ծանոթագրություններ
Կատեգորիա:Հայ քանդակագործներ Կատեգորիա:Հայ նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Փլեյբոյ
Ստեղծվել է Չիկագո քաղաքում՝ 1953 թվականին ՝ հրատարակիչ Հյու Հեֆների և վերջինիս գործընկերների կողմից։ Ամսագրի ստեղծման համար Հեֆները մորից պարտքով վերցրել էր 1000 ամերիկյան դոլար ։ Տարիների ընթացքում հասնելով մեծ հաջողությունների և ձեռք բերելով մեծաթիվ ընթերցողների, ամսագիրն այժմ համարվում է ամենահայտնի տղամարդկանց հանդեսն աշխարհում, ինչպեսն նաև ամենահայտնի ապրանքանիշներից մեկը ։ Հանդիսանում է «Playboy Enterprises, Inc.» կազմակերպության ապրանքանիշը։
Ամսագրի առաջին համարը լույս է տեսել 1953 թվականի դեկտեմբերին և վաճառվել 54 175 օրինակով։ Մեկ օրինակի գինը կազմել է ընդամենը 50 ցենտ։ Շապիկին պատկերված է եղել Մերիլին Մոնրոն։
Չնայած ամսագիրն հայտնի է այն հանգամանքով, որ համարներում տեղադրվում են մերկ և կիսամերկ կանանց լուսանկարներ, դրանում տեղ են գտնում նաև հայտնի մարդկանց հետ հարցազրույցներ, բանաստեղծություններ, հատվածներ վեպերից և այլն ։
Արտաքին հղումներ
Կատեգորիա:Ամերիկյան ամսագրեր
Արտաշես Հարությունյան
Արտաշես Հարությունյան (Պողոս Հարությունի Հարությունյան, ), հայ բանաստեղծ, բանասեր, թարգմանիչ։
Կենսագրություն
1912 թվականից հաստատվել է Կոստանդնուպոլսում։ 1915 թվականին ձերբակալվելով՝ տարվել է Նիկոմեդիա և սպանվել։ Անդրանիկ ժողովածուն՝ «Լքված քնար» խորագրով, լույս է տեսել 1902 թվականին, հաջորդ ժողովածուն՝ «Երկունք»-ը, 1906 թվականին։ 1912 թվականին լույս է տեսել նրա «Նոր քնար» բանաստեղծությունների գիրքը՝ գրված եվրոպական սիմվոլիստների հետևությամբ։ «Արևելյան մամուլ», «Մեհյան», «Բյուզանդիոն», «Մասիս», «Բյուրակն» և այլ պարբերականներում տպագրել է գրական դիմանկարներ («Եղիա Տեմիրճիպաշյան», «Գալուստ Կոստանդյան», «Մատթեոս Մամուրյան», «Շիրվանզադե»), գրականագիտական ուսումնասիրություններ («Ինտրա և իր «Ներաշխարհը», «Դանիել Վարուժան և իր նոր գիրքը»), խորհրդածություններ («Գավառի կյանքեն», «Թավուառումներ», «Հակասություններ»)։ Այդ հոդվածներով Հարությունյանը զգալի դեր է կատարել արևմտահայ քննադատական մտքի զարգացման գործում։ Թարգմանել է Լև Տոլստոյից և Մաքսիմ Գորկուց։ Հանդես է եկել Մանիշակ, Ուրվական, Կարո, Շահեն-Կար, Պան կեղծանուններով։
Բարակ դը Ֆրետյուր
Բարակ դը Ֆրետյուր (Baraque de Fraiture), սար Բելգիայում։ Գտնվում է այդ երկրի Լյուքսեմբուրգ պրովինցիայի տարածքում և համարվում է այդ տարածաշրջանի ամենաբարձր գագաթը (ծովի մակերևույթից բարձրությունը 652 մետր է) ։
Աշխարհագրություն
Բարակ դը Ֆրետյուր սարը պատկանում է Արդեններ լեռնահամակարգի հարավային մասին և մաս է կազմում այն լեռնաշղթայի, որը միմյանցից բաժանում է Ուրտ և Ամել գետերի ավազանները։ Տայլ սարահարթի նկատմամբ այս սարը բարձր է 153 մետրով ։ Սարալանջերը մասամբ անտառապատ են (հիմնականում հանդիպում են խառը տիպի անտառներ), ավելի մեծ տարածք են զբաղեցնում մարգագետինները։ Շրջակայքում կան նաև ճահճապատ տարածքներ։
Սարն ու շրջական համեմատաբար խիտ չեն բնակեցված. բնակչության միջին խտությունը մեկ քառակուսի կիլոմետրի վրա կազմում է 42 մարդ։
Կլիման այստեղ հիմնականում ցամաքային է, տարեկան միջին ջերմաստիճանը՝ 6 °C: Ամենատաք ամիսը օգոստոսն է (միջին ամսական ջերմաստիճանը՝ 15 °C), ամենացուրտը՝ հունվարը (ամսական միջինը՝ -4 °C):
Սարը գտնվում է Վիելսալմ համայնքի տարածքում։ Այստեղ գործում է լեռնադահուկային համալիր՝ 350, 700 и 1000 մետր երկարությամբ երեք դահուկուղյակներով ։
Արտաքին հղումներ
Կատեգորիա:Բելգիայի աշխարհագրություն
Հրանտ Թերլեմեզյան
Հրանտ Լևոնի Թերլեմեզյան, հայ գյուղատնտես։ Գյուղատնտեսական գիտությունների դոկտոր (1996):
Կենսագրություն
Հրանտ Թերլեմեզյանը ծնվել է 1955 թվականի սեպտեմբերի 8-ին, Երևան քաղաքում։ 1979 թվականին ավարտել է Հայաստանի գյուղատնտեսական ինստիտուտը։ Աշխատել է ՀՀ գյուղատնտեսության նախարարության Բույսերի պաշտպանության գիտահետազոտական ինստիտուտում։ 1996 թվականին եղել է գյուղատնտեսական գիտությունների դոկտոր, 1996-1998 թվականներին՝ ՀՀ գյուղատնտեսության նախարարության Բույսերի պաշտպանության գիտահետազոտական ինստիտուտի տնօրեն, 1998 թվականին՝ Երկրագործության և բույսերի պաշտպանության գիտական կենտրոնի փոխտնօրեն։ 1997 թվականից դասախոսում է Հայկական գյուղատնտեսական ակադեմիայում ։
Մշակել է բազմամյա տնկարկների և խաղողի այգիների վնասակար օրգանիզմների դեմ պայքարի նոր՝ շրջակա միջավայրի համար անվտանգ տեխնոլոգիաներ։
Ծանոթագրություններ
Կատեգորիա:Հայ գյուղատնտեսներ Կատեգորիա:Գյուղատնտեսական գիտությունների դոկտորներ Կատեգորիա:ՀԱԱՀ շրջանավարտներ
Ալա (չարք)
Ալան կամ հալան (հոգնակիում՝ ալե կամ հալի) իգական սեռի դիցաբանական արարած է։ Նրա մասին հիշատակվում է Բուլղարների, Սերբերի և Մակեդոնացիների ժողովրդական բանահյուսության մեջ։ Ալաները համարվում են վատ եղանակի չարքեր, որոնց հիմնական նպատակը կարկտաբեր ամպերը դեպի դաշտերն ու այգիները ուղղորդելն էր՝ բերքը ոչնչացնելու կամ խլելու ու տանելու։ Հատկապես անկուշտ ալաները ուտում են նաև երեխաներ։ Մարդիկ հավատում էին, որ նրանք նաև փորձում են ուտել լուսինը կամ արևը, որն էլ առաջացնում է խավարումներ։ Եթե ինչ որ մեկը հանդիպում է նրան, ապա այդ մարդու առողջությունն ու անգամ կյանքը գտնվում են վտանգի տակ, սակայն նրա բարեհաճությունը կարելի է շահել հարգանքով և վստահությամբ։ Ալայի հետ լավ հարաբերություններ ունենալը հաջողություն է, քանի որ իր սիրելիներին ալան հարուստ է դարձնում, օգնում է դժվար պահերին։
Ալայի արտաքինը նկարագրված է տարատեսակ ձևերով, երբեմն շատ աղոտ։ Ալան կարող էր հայտնվել, որպես Սև քամի, օձ կամ հսկայական էգ վիշապ և այլն։ Ալան կարող էր անգամ մարդու կամ կենդանիների կերպարանք ընդունել։ Ալայի արտաքին տեսքի տարատեսակությունը պայմանավորված է Սլավոնների վատ եղանակի և բալկանների վատ եղանակի չարքերի սինթեզով։ Պատումներում, որտեղ ալան հանդիպում է մարդկային կերպարանքով, նրան կարելի նույնացնել ռուսական Բաբա Յեգային։ Մարդիկ հավատում էին, որ ալաները ապրում էին լճերի կամ ամպերի, անտառի կամ հսկայական ծառի կամ էլ նույնիսկ քարանձավների մեջ։ Ալաներին հակադրվում էին վիշապները, որոնք փոխարինվել են սրբի կերպարով Քրիստոնեական պատմություններում։. Արծիվները նույնպես կարողանում էին քշել ալաներին դաշտերից ու պաշտպանել մարդկանց։
Կատեգորիա:Սլավոնական դևեր
Եվգենի Բոտկին
Եվգենի Բոտկին (Евге́ний Серге́евич Бо́ткин, ), ռուս վերջին կայսր Նիկոլայ II-ի և նրա ընտանիքի պաշտոնական բժիշկն էր։ Սպանվել է 1918 թվականի հուլիսի 16-ի գիշերը Եկատերինբուրգում բոլշևիկների կողմից Նիկոլայ II-ի ընտանիքի հետ միասին։
Բոտկինը դասվել է Ռուս Ուղղափառ Եկեղեցու սրբերի շարքը։
Կյանքը
Եվգենի Բոտկինը ռուս բժիշկ Սերգեյ Բոտկինի որդին էր, ով իր հերթին ռուս կայսրեր Ալեքսանդր II-ի և Ալեքսանդր III-ի պալատական բժիշկն էր։ Բոտկինը Պետերբուրգի համալսարանում սովորեց բժշկական ֆակուլտետում, այնուհետև մեկնեց Գերմանիա ուսումը շարունահելու Բեռլինի և Հայդելբերգի համալսարաններում։ Ռուսական Կայսրություն վերադառնալուց հետո նա սկսեց աշխատել Սուրբ Գեորգևսկու հիվանդանոցում։ 1908 թվականին ստանձնեց պալատական բժշկի պաշտոնը։ Բոտկինը ամուսնացած էր և ուներ 4 երեխա, սակայն նա բաժանվեց իր կնոջից, ով բողոքում էր Բոտկինի աշխատանքով վերին աստիճանի տարվածությամբ և մշտական բացակայություններից։ Բոտկինը իր ամբողջ ժամանակն անց էր կացնում թագավորական ընտանիքի հետ և հիմնականում խնամում էր արքայորդի Ալեքսեյ Նիկոլաևիչ Ռոմանովին, ով տառապում էր հեմոֆիլիայով և նրա հիվանդ մորը՝ կայսրուհի Ալեքսանդրա Ֆեոդորովնային։
Տնային կալանքը և սպանությունը
1917 թվականի հեղափոխության արդյունքում Նիկոլայ II-ը գահընկեց արվեց և հայտնվեց տնային կալանքում իր ընտանիքի հետ միասին։ Նրանց բոլորին տեղափոխեցին Տոբոլսկ, այնուհետև Եկատերինբուրգ։ Բոտկինը իր պարտքն էր համարում միշտ լինել ընտանիքի կողքին և խնամել հիվանդ արքայորդուն։
1918 թվականի հուլիսի 16-ի գիշերը ընտանիքը դաժանաբար սպանվեց բոլշևիկների կողմից և նրանց հետ սպանվեցին նաև Բոտկինը սպասուհի Աննա Դեմիդովան և երեք այլ աշխատողներ, ովքեր ցանկություն էին հայտնել մնալ ընտանիքի հետ։ Մահացածների մարմինները վառեցին և թաղեցին Եկատերինբուգի անտառում անհայտ ուղղությամբ։ 1979 թվականին սիրողական հնագետները հայտնաբերեցին սպանվածների մարմինների վառված մնացորդները։ Դրանցից մեկը պատկանում էր Բոտկինին։ 1998 թվականին այդ մարմինները մեծ շուքով թաղվեցին Սանկտ-Պետերբուրգի Սուրբ Պողոս և Պետրոս տաճարում։
Եվգենի Բոտկինը դասվել է ռուս սրբերի շարքը։
Ծանոթագրություններ
Կատեգորիա:Ռուս բժիշկներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Հումբոլդտի համալսարանի շրջանավարտներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Մոսկվայի պետական համալսարանի շրջանավարտներ
Ռեզինի
Ռեզինի  (Résigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։ Համայնքի INSEE կոդը՝ 02642:
Բնակչություն
2010 թվականի տվյալներով՝ համայնքի բնակչությունը կազմում է 175 մարդ։
Տնտեսություն
2010 թվականին համայնքի 108 աշխատունակ (15-64 տարեկան) բնակիչներից 79-ը տնտեսապես ակտիվ էին, 29-ը՝ ոչ ակտիվ (ակտիվության ցուցանիշը կազմել է 73,1%, 1999 թվականին եղել է 51,1%)։ 79 տնտեսապես ակտիվ բնակիչներից աշխատում էին 68-ը (40 տղամարդ և 28 կին), գործազուրկ էին 11 մարդ (6 տղամարդ և 5 կին)։ 29 տնտեսապես ոչ ակտիվ բնակիչներից 10ը եղել են աշակերտներ կամ ուսանողներ, 9-ը՝ թոշակառուներ, 10-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր